Pasi Hänninen

Pasi Petteri Hänninen (s. 21. toukokuuta 1980 Jyväskylä) on suomalainen robotiikan ja tekoälyn tutkija, kirjailija sekä opettaja. Hän on tullut tunnetuksi erityisesti robotiikan ja tietotekniikan opettajana Jyväskylän yliopistossa, mutta hän on työskennellyt myös robotiikan tutkijana.  Lisäksi Hänninen on kirjoittanut keskittymisestä, sen merkityksestä ja keskittymiskyvyn kehittämisestä.

Hännisen tunnetuimpia teoksia ovat tietokirjat Lapsen itsetunnon vahvistaminen, Kesytä levoton mieli - Keskittymisen käsikirja, Tietotekniikka Robotiikka ja tekoäly, sekä tutkimukset Robotiikka sosiaali- ja terveydenhoidon tukena, Yhteiskunnan digimurros, Palvelurobotiikka sekä Humanoidirobotti Pepper: mahdollisuuksia ja haasteita. 

Tietokirjojen lisäksi Hänninen on kirjoittanut dokumentaarisen romaanin Nälkäluokitus: Naftali Frenkelin tarina. Romaani kertoo useiden suurten Gulag-järjestelmän leirien johdossa olleen Naftali Frenkelin tarinan fiktiivisessä muodossa.

Robotiikan opettajana Hänninen on pyrkinyt popularisoimaan robotiikkaa ja tekemään ilmiötä yleisesti tunnetuksi sekä lisäämään osaamista sen hyödynnettävyydestä teollisuus- ja palvelusektoreilla. Hännisen tutkimuksen erityinen painopiste on ollut sosiaali- ja terveyssektorin robotisaatiossa, sekä robotiikan ja tekoälyn hyödyntämisessä peruskoulun opetuksessa.

Koulutus

Hänninen kirjoitti ylioppilaaksi Jyväskylän Cygnaeus-lukiosta vuonna 1999. Hän valmistui filosofian maisteriksi pääaineena tietotekniikka Jyväskylän yliopistosta vuonna 2017. Tätä aiemmin Hänninen on valmistunut Helsingin yliopistosta teologian kandidaatiksi vuonna 2010, sekä Jyväskylän ammattikorkeakoulusta liiketalouden tradenomiksi (AMK) vuonna 2003. Hänninen on koulutukseltaan myös tietotekniikan ja uskonnon aineenopettaja. 

Harrastukset

Hänninen harrastaa salibandya ja toimii nykyään salibandyvalmentajana O2-Jyväskylässä. Aiemmin hän on toiminut mm. Happeessa.

Julkaisut
Nälkäluokitus: Naftali Frenkelin tarina Pasi Hänninen, Helsinki: Kiuas Kustannus 2026. .
Lapsen itsetunnon vahvistaminen Pasi Hänninen, Helsinki: Viisas Elämä 2026. .
Kesytä levoton mieli - Keskittymisen käsikirja Pasi Hänninen, Helsinki: Viisas Elämä 2025. .
Tietotekniikka Pasi Hänninen, Tampere: Tammertekniikka 2025. .
Robotiikka ja tekoäly - Johdatus aiheeseen Pasi Hänninen, Tampere: Tammertekniikka 2022. .
Robotiikka sosiaali- ja terveydenhoidon tukena, Pasi Hänninen, Jyväskylä: Jyväskylän yliopisto, Informaatioteknologian tiedekunnan julkaisuja No. 90/2021.   (nid.).
Robotti, robotiikka ja robotisaatio, Pasi Hänninen. Teoksessa Yhteiskunnan digimurros Pekka Neittaanmäki, Martti Lehto, Matti Savonen, Pasi Hänninen, Jyväskylä: Jyväskylän yliopiston IT-tiedekunta (2021).  (nid.), 978-951-39-8647-6 (verkkoj.).
Humanoidirobotti Pepper - mahdollisuuksia ja haasteita Toni Alho, Pasi Hänninen, Pekka Neittaanmäki, Olli Tammilehto, Jyväskylä: Jyväskylän yliopisto, Informaatioteknologian tiedekunnan julkaisuja No. 61/2018. .
Palvelurobotiikka, Toni Alho, Pasi Hänninen, Pekka Neittaanmäki, Olli Tammilehto, Jyväskylä: Jyväskylän yliopisto, Informaatioteknologian tiedekunnan julkaisuja No. 50/2018. .

 Lähteet 

 Aiheesta muualla 
 Converis-tutkimustietojärjestelmä
 Pasi Hännisen verkkosivusto

Luokka:Tietotekniikan kehittäjät
Luokka:Robotiikka
Luokka:Elävät henkilöt
Luokka:Vuonna 1980 syntyneet
Luokka:Suomalaiset tietokirjailijat
Luokka:Tekoäly